Northern Constabulary

Northern Constabulary var en regional britisk politistyrke med ansvar for de skotske regionene Highland, Ytre Hebridene, Orknøyene og Shetland. Den dekket det største geografiske området av alle britiske politistyrker, men var en av de minste etter antall tjenestemenn.

Styrken ble opprettet 16. mai 1975 ved sammenslåing av en eldre styrke ved samme navn, Ross & Sutherland Constabulary og Inverness Constabulary samt deler av området til Agryll County Police og Scottish North East Counties Constabulary. Denne prosessen skjedde parallelt med reorganiseringen av lokalstyret i Skottland.

Området hadde lav frekvens av kriminalitet og høy oppklaringsprosent, og ble i så måte regnet som et av de sikreste områder å bo og reise i Storbritannia.Excellence in Community Policing  Styrken opererte i nært samarbeid med lokalbefolkningen, etter metoden «community policing». Avgjørelser ble tatt på så lavt nivå som mulig, slik at lokalsamfunnene kunne være så involvert som mulig i politiets arbeid.

Referanser

Kategori:Britiske politistyrker
Kategori:Highland
Kategori:Orknøyene
Kategori:Shetland
Kategori:Ytre Hebridene
Kategori:Etableringer i 1975
Kategori:Opphør i 2013